สรุปข่าวเกี่ยวกับวงการฟุตบอลโลก ประจำปี 2009
ในช่วง 1 ปีที่ผ่านมา จะมีอะไรเกิดขึ้น ในวงการฟุตบอลโลกซึ่งถือเป็นกีฬายอดนิยมอันดับ 1 ทั่วโลกบ้างนั้น คุณทรงพจน์ สุภาผล ของวีโอเอภาคภาษา
ปี2009 ที่กำลังจะสิ้นสุดลงนี้ เป็นปีที่ดุเดือดสำหรับการแข่งขันฟุตบอลโลก รอบคัดเลือกของทวีปต่างๆเพื่อหา 32 ทีมสุดท้ายเข้าไปแข่งขันรอบสุดท้าย ที่อาฟริกาใต้ในช่วงกลางปีหน้า ข่าวใหญ่ในวงการฟุตบอลโลกปีนี้ข่าวแรกก็คือชัยชนะที่น่ากังขาของฝรั่งเศส ที่มีต่อไอร์แลนด์ในการแข่งขันเพลย์ออฟของทวีปยุโรปเมื่อเดือนพฤศจิกายนจากการที่เธียรี่ อองรี ศูนย์หน้าชาวฝรั่งเศสใช้มือช่วยในลูกที่ฝรั่งเศสได้ประตูนำ2-1 โดยผู้ตัดสินไม่เป่าฟาล์ว และเป็นประตูที่ทำให้ไอร์แลนด์ต้องพลาดตั๋วสู่อาฟริกาใต้ถือเป็นเหตุการณ์ที่มีการวิจารณ์อย่างกว้างขวางในทำนองเดียวกับหัตถ์พระเจ้าของดีเอโก้ มาราโดน่า ในฟุตบอลโลกปี 1986 เลยทีเดียวทางไอร์แลนด์ส่งเรื่องประท้วงกับทางสมาคมฟุตบอลระหว่างประเทศหรือฟีฟ่าและฟีฟ่าปฏิเสธที่จะให้ไอร์แลนด์เป็นทีมที่ 33 ที่ได้ผ่านเข้าไปเล่นในรอบสุดท้ายประธานฟีฟ่า นายเซบบ์ แบลตเตอร์ ยืนยันว่าคำตัดสินของผู้ตัดสินในสนามถือเป็นที่สิ้นสุด และจะไม่มีการใช้ผู้ตัดสินเพิ่ม ในการแข่งขันฟุตบอลโลกปี 2010 เด็ดขาด แต่ไม่ใช่แค่คู่ระหว่างฝรั่งเศสและไอร์แลนด์เท่านั้นที่มีปัญหา ทางทวีปแอฟริกาอียิปต์ได้ออกมาประท้วงผลการแข่งขันเพลย์ออฟ ที่พ่ายแพ้ต่ออัลจีเรียไปฉิวเฉียด 1-0ในสนามกลางที่ประเทศซูดาน ซึ่งส่งให้อียิปต์ตกรอบ และอัลจีเรียคว้าตั๋วสู่ฟุตบอลโลกรอบสุดท้ายได้เป็นครั้งแรกในรอบ 23 ปี ผลการแข่งขันในสนามนั้นได้นำไปสู่ความสัมพันธ์อันตึงเครียดระหว่างอียิปต์กับซูดานในเวลาต่อมาโดยอียิปต์ กล่าวหาว่า ระบบรักษาความปลอดภัยของซูดานไม่ดีพอทำให้แฟนฟุตบอลชาวอียิปต์ถูกทำร้ายระหว่างการแข่งขัน ต้องบอกว่าตอนนี้ความสนใจของแฟนลูกหนังทั่วโลกกำลังมุ่งไปที่อาฟริกาใต้ อดีตประธานาธิบดีอาฟริกาใต้ นายเนลสั้น เมลเดลล่ากล่าวในพิธีจับสลากแบ่งกลุ่มฟุตบอลโลกรอบสุดท้ายว่าชาวอาฟริกาใต้รู้สึกพิเศษแต่ก็เจียมตัว ในฐานะประเทศอาฟริกันประเทศแรกซึ่งได้เป็นเจ้าภาพจัดการแข่งขันฟุตบอลโลกรอบสุดท้าย และแม้จะยังมีคำถามถึงความพร้อมของอาฟริกาใต้ในการเป็นเจ้าภาพครั้งนี้ แต่ประธานฟีฟ่า เซบบ์แบลตเตอร์ ยังคงมั่นใจว่า ฟุตบอลโลก 2010 จะเป็นมหกรรมกีฬาที่ยิ่งใหญ่อย่างแน่นอน ประธานฟีฟ่ากล่าวว่าฟุตบอลโลกครั้งนี้จะทำให้ทั่วโลกรู้จักทวีปอาฟริกามากขึ้นและเพราะอาฟริการอคอยมานานแล้วว่า จะได้รับโอกาสพิเศษที่สำคัญยิ่งเช่นนี้ มาที่ฟุตบอลระดับสโมสรบ้างสำหรับปีนี้คงไม่มีใครแย้งว่า สโมสรที่ยิ่งใหญ่ที่สุดก็คือ บาร์เซโลน่าของเสปนนั่นเองโดยปีนี้ทีมจากแคว้นคาตาลันสามารถคว้าไปได้ถึง 6 ถ้วยทั้งในประเทศและต่างประเทศรวมทั้งถ้วยยูฟ่า แชมเปี้ยนลีก และล่าสุดถ้วยสโมสรโลกซึ่งก็ส่งผลให้ดารานักเตะอันดับ 1 ของทีมบาร์เซโลน่า ลีโอเนล เมสซี่ตัวทำเกมชาวอาร์เจนติน่า คว้ารางวัลนักเตะยอดเยี่ยมประจำปีของฟีฟ่า และรางวัลลูกบอลทองคำของยุโรปไปครองและแม้ในตำแหน่งนักฟุตบอลยอดเยี่ยมประจำทศวรรษของนิตยสาร Soccer World เมสซี่จะต้องพ่ายแพ้ให้กับรุ่นพี่ชาติเดียวกัน โรนัลดินโญ่แต่สำหรับวันนี้ นาทีนี้ คงต้องบอกว่าไม่มีนักฟุตบอลคนไหนเก่งไปกว่านักเตะอาร์เจนติน่าผู้นี้ และทางด้านอันดับของทีมฟุตบอลแต่ละประเทศในขณะนี้ตามการจัดอันดับของฟีฟ่านั้น เสปนยังคงยืนอยู่ในอันดับ 1 เช่นเคยตามมาด้วยบราซิลที่อันดับสอง และเนเธอร์แลนด์หรือฮอลแลนด์ที่อันดับ 3และอิตาลีอยู่อันดับ 4 สำหรับทีมฟุตบอลไทยนั้นล่าสุดหลังจากตกรอบซีเกมส์ ก็ตกไปอยู่ที่อันดับ 105 ของโลกแล้ว